b"\n_START_ARTICLE_\nCasa de la Vila (la Floresta)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un conjunt arquitect\xc3\xb2nic entorn un pati central que estructura l'espai, distribu\xc3\xaft en dos edificis, un al davant de l'altre. L'edifici principal consta de planta baixa i dos pisos; als baixos hi ha un caf\xc3\xa8 i la llar de jubilats; al primer, depend\xc3\xa8ncies de l'ajuntament; i al segon, les golfes. Aquest edifici tamb\xc3\xa9 t\xc3\xa9 una fa\xc3\xa7ana que d\xc3\xb3na al carrer Prat de la Riba. Es caracteritza pels seus grans finestrals i balcons amb motllures decoratives que donen al carrer; els de l'interior s\xc3\xb3n m\xc3\xa9s senzills i de disposici\xc3\xb3 irregular. L'edifici del davant, m\xc3\xa9s baix, t\xc3\xa9 la mateixa tipologia de finestrals. \xc3\x89s de proporcions m\xc3\xa9s redu\xc3\xafdes i avui \xc3\xa9s magatzem municipal i fleca._NEWLINE_Exteriorment s\xc3\xb3n edificis senzills i austers, arrebossats i sense m\xc3\xa9s decoraci\xc3\xb3 que unes motllures als empits de les finestres i un petit baix relleu que marca el seu arc rebaixat a la part superior. A mitjan anys noranta del segle XX, quan es rehabilita el segon edifici, es va afegir a la part baixa, un recobriment de pedra vista, a mode d'epidermis.\n_START_SECTION_\nHist\xc3\xb2ria\n_START_PARAGRAPH_\nL'actual casa de la vila fou en un altre temps una aula escolar, abandonada quan la poblaci\xc3\xb3 minv\xc3\xa0 de forma notable."